Dringende interdik teen Mandla MandelaMandla Mandela Sestien aansoekers het Vrydag in die Mthatha-hooggeregshof ŉ dringende interdik teen Mandla Mandela, die Oos-Kaapse premier en die LUR vir gesondheid bekom. “Weens die sensitiwiteit van die saak word dit in camera gehou,” het prokureur Wesley Heyns gesê. “Ons kan nie enige verdere besonderhede bekend maak nie.” Die Herald Online in Port Elizabeth het berig dat prokureurs vir die Mandela-familie ŉ aansoek in die hof sal bring om die oorskot van Nelson Mandela se drie kinders en ander twee nabye familielede na Qunu terug te bring. Die oorskot is glo van Qunu verwyder en in Mvezo, waar Mandla Mandela die hoofman is, begrawe. Mandla is Madiba se kleinseun. -SAPA